Komisjoni määrus (EÜ) nr 184/2000,

26. jaanuar 2000,

teatavate kaupade klassifitseerimise kohta kaupade koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2626/1999, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et kolme kuu jooksul võib valdaja jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele, vastavalt nõukogu 12. oktoobri 1992. aasta määruse (EMÜ) nr 2913/92, [3] millega kehtestatakse ühenduse tolliseadustik (viimati muudetud Euroopa parlamendi ja nõukogu määrusega (EÜ) nr 955/1999 [4]) artikli 12 lõikele 6.

(5) Käesolevas määruses sätestatud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse käesolevaga koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. jaanuar 2000

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 321, 14.12.1999. lk 3.

[3] EÜT L 302, 19.10.1992, lk 1.

[4] 4 EÜT L 119, 7.5.1999, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

Sülearvuti tüüpi plastkestas seade, millel on: protsessor,vedelkristallkuvar (LCD),klaviatuur,lülitid tegevuse valimiseks, helitugevuse ja ekraani kontrastsuse reguleerimiseks,kõlar,ühendused hiire ja printeri jaoksSeade esitatakse koos hiirega Seadmel puudub oma operatsioonisüsteem Seadmesse on koondatud järgmised programmid: üle 40 püsiprogrammi keelte, kirjutamise, lugemise ja aritmeetika õppimiseks ning loogikaülesannete lahendamisekskontoriprogrammid, nt tekstitöötlus ja ajaplaneerijaprogrammide kirjutamine BASICus ja nende käivitamineSeadme võimalusi saab laiendada lisakassettide abil Seade on suunatud lastele alates üheksandast eluaastast | 95039032 | Klassifikatsioon on kindlaks määratud koondnomenklatuuri tõlgendamise üldeeskirjade 1 ja 6, XVI peatüki märkuse 1p ja CN-koodide 9503, 950390 ja 95039032 sõnastuse kaudu Kuigi enamik programme on mõeldud kahele mängijale ja õigete vastuste eest saadakse punkte, ei saa seadet lugeda seltskonnamänguks, vaid arvukaid sisseehitatud õppeprogramme arvesse võttes harivaks mänguasjaks |

--------------------------------------------------